Във връзка с планирана, в Министерство на финансите, обществена поръчка с предмет: „Осигуряване на пренос на данни чрез комуникационна свързаност в системата на Министерство на финансите“ е сформирана междуведомствена работна група със следните задачи:

1. Изработване на Техническо задание за провеждане на открита процедура за възлагане на обществена поръчка;

2. Представяне на предложения относно изискванията към участниците по отношение на: критериите за подбор, вкл. годност за упражняване на професионална дейност, икономическо и финансово състояние, технически и професионални способности;

3. Изработване на методика за оценка на допуснатите оферти;

4. Предложение за прилагане на „Процедура за управление на договори за изнесени дейности по управление на ИТ услуги в системата на Министерство на финансите“ при последващо изпълнение на договора;

5. Подготовка на други документи, необходими за стартиране и провеждане на процедурата по възлагане на обществената поръчка, които са от компетентността на работната група.

В състава на работната група са включени служители от МФ, НАП, АМ, Държавната агенция „Електронно управление“ (ДАЕУ), както и експерти, представители на дружеството „Информационно обслужване“ АД.

Всички документи, резултат от работата на междуведомствената група, са публикувани като отделни файлове в настоящия раздел.